डबवाली-इनसो के राष्टीय अध्यक्ष दिग्विजय चौटाला ने कहा है कि डबवाली में हुई नौजवान किसान महासभा प्रदेश के इतिहास में हुई अब तक की सबसे बड़ी हलका स्तरीय रैली रही है। जिसने भीड़ के हिसाब से सारे रिकार्ड तोड़ दिए है व ऐसी जनसभा आज तक डबवाली तो क्या प्रदेश स्तर पर नहीं हुई। लोगों में जोश व उत्साह देखते ही बनता था। उन्होंने कहा कि इस रैली की भारी सफलता का श्रेय हलका के कार्यकत्र्ताओं को जाता है, जिन्होंने हलका स्तरीय रैली में विशाल जनसमुह एकत्रित किया। उन्होंने कार्यकत्र्ताआों को बधाई देते हुए कहा कि रैली में उमड़ी भीड़ से भाजपा सरकार व कांग्रेस की नींद उड़ गई है व इस रैली का प्रदेश की राजनीति पर दूरगामी परिणाम होंगे व डबवाली के इस छोर से चली परिवर्तन की यह हुंकार पूरे प्रदेश में फैलेगी। यह बात दिग्विजय चौटाला ने डबवाली में अनाज मंडी में स्थित इनैलो कार्यालय में कार्यकत्र्ताओं के साथ बैठक में कार्यकत्र्ताओं का धन्यवाद करते हुए कही। दिग्विजय चौटाला ने कहा कि युवा सांसद दुष्यंत चौटाला के नेतृत्व में जो संदेश डबवाली की जनता ने भारी संख्या में इकटठा होकर दिया है, वह एक नया इतिहास रचेगा व प्रदेश की भाजपा की सरकार को उखाड़ कर प्रदेश में इनैलो का राज स्थापित करेगा। उन्होंने कहा कि डबवाली के लोगों ने इनैलो सुप्रीमों ओमप्रकाश चौटाला को भी संदेश दिया है कि हलका के लोग प्रदेश सरकार को बदलने के लिए संघर्ष करने को तैयार है। दिग्विजय चौटाला ने कहा कि प्रदेश के विधानसभा व लोकसभा के चुनाव समय से पहले हो सकते है इसलिए कार्यकत्र्ता इसके लिए तैयार रहे। इसके अलावा कार्यकत्र्ता एस.वाई.एल. के लिए दिल्ली में 7 मार्च को होने वाली प्रदेश स्तरीय आंदोलन के लिए भी तैयार रहे व अभी से इसके लिए तैयारी शुरू कर दे। उन्होंने कार्यकत्र्ताओं से खासकर शहरी कार्यकत्र्ताओं से कहा कि वे आम जन के मुद्दो को लेकर लगातार संघर्ष करे व प्रदेश सरकार से टक्कर ले। इस मौके पर पूर्व विधायक डा. सीता राम, हलका प्रधान सर्वजीत मसीतां, गिरधारी बिस्सू, नरेन्द्र बराड़, राजबीर डबवाली, मनजीत पन्नीवाला रूलदू, युवा शहरी प्रधान विपिन मोंगा, अशोक कुमार, प्रवीण नाथा, हरबंश भीटीवाला, हरसिमरण बबू, आत्मा राम पूर्व चेयरमैन, शमशेर सिंह, गुरबाज सिंह, विनोद कुमार सरपंच प्रतिनिधि, धेला राम, गुरजंट तिगड़ी, बलवीर तिगड़ी, लखबिन्द्र अलीकां, नाथा, बादल, सीता राम सिंगला, अमनदीप, जगमीत सालमखेड़ा, किंगरा सरपंच, ममता मिढा, अंकुश मोंगा, मनोज ढांगी, बिटू मौजगढ, गमदूर पन्नीवाला मोरिका, दर्शन चोरमार, जगतार चोरमार, आदि मौजूद रहे।